Author: Lluís Vinsac
Company: Etèria Sistemes Documentals, SL

NEULES

Ingredients:

550 gr. de farina
400 gr. de sucre
3 gemes d’ou
50 gr. de mantega
un polç de sal
1,8 l. de llet
Aromatitzar amb vainilla,  llimona o canyella, segons el gust.

Preparació:

Es barreja la farina, el sucre, la sal i s’hi afegeixen quantitats de llet per aconseguir una pasta cremosa que no faci grumolls. Després hi posarem les gemes i la mantega que prèviament haurem desfet escalfant-les sense que arribin a bullir. Un cop tot ben afinat hi afegirem la resta del líquid i l’aroma escollida. La dita pasta ens donarà una densitat lleugerament més espessa que l’oli.

Amb l’ajut d’un setrill especial per neules es dosifica una quantitat  sobre la planxa ja prèviament escalfada a una temperatura aproximada d’uns 200º C. En poca estona, 1 o 2 minuts, tindrem la neula cuita i preparada per enrotllar-la en un pal lleugerament cònic per facilitar la sortida. Aquesta operació s’ha fet de fer sempre abans que la neula es refredi del tot.

Tret de:

El llibre de les Neules i dels Torrons
Josep Vives Molins
Desembre 1991
Editorial: No consta. Possiblement editat pels mateix autor.